โดยปกติแล้วเราสามารถตรวจหลังจากการมีเพศสัมพันธ์ได้ในช่วงไหนคะ ต้องรอให้ประจำเดือนเลื่อนหรือขาดก่อนมั้ยคะถึงจะตรวจได้ ถ้าแฟนเป็นคนสูบบุหรี่และดื่มเบียร์ค่อนข้างบ่อย จะทำให้มีโอกาสตั้งครรภ์น้อยลงมั้ยคะ
สวัสดีค่ะ การยืนยันการตั้งครรภ์ทำได้โดยการตรวจระดับฮอร์โมนที่สร้างจากรกซึ่งตรวจได้จากปัสสาวะหรือในเลือดหรือการทำอัลตราซาวน์หน้าท้องโดยสูตินรีแพทย์หากสงสัยการตั้งครรภ์ สามารถซื้อชุดตรวจการตั้งครรภ์ทางปัสสาวะมาตรวจเองเบื้องต้นได้ ให้ผลบวกได้ 10-14 วันหลังมีการปฏิสนธิ ไม่จำเป็นต้องรอให้ประจำเดือนขาดค่ะ การตรวจจากเลือดก็จะให้ผลบวกได้ที่ระยะเวลาใกล้เคียงกัน แต่ต้องไปทำที่รพ.เท่านั้นการสูบบุหรี่และดื่มแอลกอฮอล์ หากเป็นปริมาณมากและยาวนาน ก็อาจะส่งผลต่อความแข็งแรงของอสุจิได้เช่นกัน แนะนำงดหรือลดปัจจัยดังกล่าวจะดีที่สุดค่ะ